Diari Oficial de la Generalitat Valenciana


Sumari del DOGV 9909, del 06-08-2024 (2024/8089)

ANUNCI pel qual se sotmeten a nova informació pública les sol·licituds d'autorització administrativa prèvia, autorització administrativa de construcció, ocupació de vies pecuàries, i la declaració d'utilitat pública, en concret, corresponents a la infraestructura d'evacuació d'ús exclusiu d'una central fotovoltaica denominada «FV LES PEDRERES I» i la seua infraestructura d'evacuació, amb potència a instal·lar 4,62 MW, a situar en els termes municipals de Sax i Petrer. Expedient ATALFE/2022/18/03
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8089

CVE
:   PEJU-Y-0661-6945

Data del document
:   22-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes que preveuen:

– El Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica.

– La Llei 24/2013, de 26 de desembre, del sector elèctric.

– El Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica.

– La Llei 21/2013, de 9 de desembre, d’avaluació ambiental, i el Decret 162/1990, de 15 d’octubre, pel qual s’aprova el Reglament per a l’execució de la Llei 2/1989, de 3 de març, d’impacte ambiental.

– La Llei 3/2014, d’11 de juliol, de vies pecuàries de la Comunitat Valenciana.

– La Llei 43/2003, de 21 de novembre, de forests.

– La Llei 14/2003, de 10 d’abril, de patrimoni de la Generalitat, respecte de la utilització i l’aprofitament dels béns de domini públic,

– La Llei 39/2015, d’1 d’octubre, del procediment administratiu comú de les administracions públiques.

Se sotmeten a una nova informació pública les sol·licituds d’autorització administrativa prèvia, d’autorització administrativa de construcció, d’ocupació de vies pecuàries, i declaració d’utilitat pública, en concret, de la instal·lació elèctrica que s’indica:

Peticionari: Desarrollo Proyecto Fotovoltaico X, SL, NIF M08340234 i amb domicili social al carrer Portalada, núm. 50, nau 8 (polígon industrial La Portalada I), CP 26076, Logronyo (La Rioja).

Tipus de central elèctrica: central fotovoltaica denominada “FV Las Canteras I”, amb la instal·lació d’una potència de 4,62 MW, junt amb les seues infraestructures d’evacuació.

Emplaçament dels grups generadors i la infraestructura d’interconnexió: Polígon 23, parcel·les 119, 123 i 9001, en el terme municipal de Sax (Alacant)

Emplaçament de la infraestructura d’evacuació d’ús exclusiu:

> ![](https://dogv.gva.es/publicaciones/imagesSF/2024/8/1/1204077/punto.gif)     Del polígon 23, les parcel·les 123 i 9002; i del polígon 24, la parcel·la 9001, en el terme municipal de Sax (Alacant).

> ![](https://dogv.gva.es/publicaciones/imagesSF/2024/8/1/1204077/circulo.gif)     Del polígon 23, les parcel·les 25, 35, 9002, 9003, 9007, 9009 i 9015; i del polígon 24, les parcel·les 86, 87, 88, 9002, 9017 i 9022, en el terme municipal de Petrer (Alacant).

L’expedient es va sotmetre al tràmit d’informació pública i consultes corresponents per un termini de 15 dies, d’acord amb les previsions dels articles 23 i 24 del Decret llei 14/2020, de 7 d’agost, del Consell de la Generalitat. A este efecte, es va publicar l’anunci en el *Diari Oficial de la Generalitat Valenciana*, de data 9 de setembre de 2022, i en el *Butlletí Oficial de la Província d’Alacant*, de data 9 de setembre de 2022.

A causa de les modificacions substancials produïdes en la instal·lació per diferents informes i/o consultes fetes als organismes o a les administracions amb béns o drets al seu càrrec afectats per la instal·lació elèctrica o a les al·legacions efectuades, es va procedir a una nova informació pública.

Per este motiu, l’expedient es va sotmetre a un nou tràmit d’informació pública i consultes corresponent per un termini de 15 dies, d’acord amb les previsions dels articles 23 i 24 del Decret llei 14/2020, de 7 d’agost, del Consell de la Generalitat. A este efecte, es va publicar un anunci en el *Diari Oficial de la Generalitat Valenciana*, de data 9 de febrer de 2023 i en el *Butlletí Oficial de la Província d’Alacant*, de data 1 de febrer de 2023.

A causa de les modificacions substancials produïdes en la instal·lació d’evacuació per diferents informes o consultes que s’han efectuat als organismes o a les administracions amb béns o drets a càrrec seu, afectats per la instal·lació elèctrica, o a les al·legacions efectuades, es procedix a esta nova informació pública, només de la proposta d’infraestructura d’evacuació modificada.

Per la qual cosa, l’expedient es va sotmetre a un nou tràmit d’informació pública i consultes corresponent per un termini de 15 dies, d’acord amb les previsions dels articles 23 i 24 del Decret llei 14/2020, de 7 d’agost, del Consell de la Generalitat. A este efecte, es va publicar un anunci en el *Diari Oficial de la Generalitat Valenciana*, de data 13 de desembre de 2023, i en el *Butlletí Oficial de la Província d’Alacant*, de data 29 de novembre de 2023.

A causa de les modificacions substancials produïdes en la instal·lació d’evacuació per diferents informes o consultes que s’han efectuat als organismes o a les administracions amb béns o drets a càrrec seu, afectats per la instal·lació elèctrica, o a les al·legacions efectuades, es procedix a esta nova informació pública, només de la proposta d’infraestructura d’evacuació modificada.

Òrgan competent per a autoritzar la instal·lació: Servei Territorial d’Indústria, Energia i Mines d’Alacant de la Conselleria d’Innovació, Indústria, Comerç i Turisme.

Documents sotmesos a informació pública:

> ![](https://dogv.gva.es/publicaciones/imagesSF/2024/8/1/1204077/circulo.gif)     Projecte d’infraestructura d’evacuació. Denominació: “Projecte d’infraestructures d’evacuació en MT a 20 kV per als parcs solars fotovoltaics Las Canteras I i II, de 4,9 MWp/u, a Sax i Petrer (Alacant)”.

> ![](https://dogv.gva.es/publicaciones/imagesSF/2024/8/1/1204077/circulo.gif)     Memòria justificativa del compliment dels criteris del Decret llei 14/2020.

> ![](https://dogv.gva.es/publicaciones/imagesSF/2024/8/1/1204077/circulo.gif)     Pla de desmantellament i restitució del terreny i l’entorn afectat.

> ![](https://dogv.gva.es/publicaciones/imagesSF/2024/8/1/1204077/circulo.gif)     Separates dirigides a:

> > ![](https://dogv.gva.es/publicaciones/imagesSF/2024/8/1/1204077/guion.gif)     Ajuntament de Petrer.

> > ![](https://dogv.gva.es/publicaciones/imagesSF/2024/8/1/1204077/guion.gif)     Ministeri de Transports, Mobilitat i Agenda Urbana.

> ![](https://dogv.gva.es/publicaciones/imagesSF/2024/8/1/1204077/circulo.gif)     Relació de béns i drets afectats (annexat).

> ![](https://dogv.gva.es/publicaciones/imagesSF/2024/8/1/1204077/circulo.gif)     Memòria justificativa de la declaració d’utilitat pública.

Pressupost: 356.475,91 € (només la línia d’evacuació)

Característiques principals:

Instal·lació fotovoltaica: La central fotovoltaica denominada “FV LAS CANTERAS I”, de 4,897665 MWp, està composta per un camp generador d’11.259 mòduls fotovoltaics de 435 Wp, muntats directament sobre el sòl en estructura fixa amb una inclinació de 28°. Estos mòduls fotovoltaics es connecten amb 2 inversors de 2.310 kW. Això suposa una potència nominal d’inversors de 4.620 kW, però el conjunt de tots els inversors estarà limitat, per mitjà d’un PPC independent, a 4.450 kW. Al seu torn, els inversors es connecten amb la part de baixa tensió de dos transformadors per a elevar la tensió i les cel·les de mitjana tensió, juntament amb les seues línies d’interconnexió de 20 kV per a connectar amb el centre de protecció i mesurament.

La línia elèctrica aèria-subterrània de 20 kV, entre l’eixida del centre de protecció i mesurament i l’ST Elda, amb conductor HEPRZ1 12/20 kV 3x(2x240) mm2  k AI H16 i longitud de 2,93 km.

El punt de connexió de la central amb la xarxa de distribució es farà en una nova posició de l’ST Elda (20 kV).

El punt de connexió té afecció al nuc de transport ST Petrer 220 kV.

Finalitat: generar energia elèctrica mitjançant una instal·lació solar fotovoltaica, així com evacuar-la a la xarxa de distribució d’energia elèctrica.

La infraestructura d’evacuació es compartix amb la planta solar fotovoltaica “Las Canteras II”, del mateix promotor, amb número d’expedient ATALFE/2022/19/03.

Les vies pecuàries sobre les quals se sol·licita la concessió demanial són les següents:

– Canyada reial d’Almansa.

El projecte compta amb l’informe de determinació d’afeccions ambientals emés per la Direcció General de Qualitat i Avaluació Ambiental, de data 12 d’agost de 2022, segons el que s’establix en l’article 19 bis del Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica, en què resol la continuació del procediment, ja que no s’aprecien efectes significatius en el medi ambient que requerisquen el sotmetiment d’este a un procediment d’avaluació ambiental. Este informe està exposat per a consulta pública en la següent adreça electrònica

<<https://mediambient.gva.es/va/web/evaluacion-ambiental/seguiment-d-expedients-d-avaluacio-d-impacte-ambiental->>

Segons la modificació realitzada, en virtut del Decret llei 1/2022, de 22 d’abril, de mesures urgents en resposta a l’emergència energètica i econòmica originada a la Comunitat Valenciana per la guerra d’Ucraïna, i de l’article 33.1 del Decret llei 14/2020, de 7 agost, del Consell, es declaren d’urgència per raons d’interés públic els procediments d’autorització dels projectes de centrals fotovoltaiques i parcs eòlics que hagen obtingut l’informe favorable de determinació d’afecció ambiental, sempre que es presenten les sol·licituds d’autorització administrativa abans del 31 de desembre de 2024. A estos projectes els serà aplicable la tramitació d’urgència que preveu l’article 33 de la Llei 39/2015, d’1 d’octubre, i es reduiran a la mitat els terminis establits per al procediment ordinari, excepte els relatius a la presentació de sol·licituds i recursos.

Segons la modificació realitzada, en virtut del Decret llei 1/2022, de 22 d’abril, de mesures urgents en resposta a l’emergència energètica i econòmica originada a la Comunitat Valenciana per la guerra d’Ucraïna, de l’article 33.1 del Decret llei 14/2020, de 7 agost, del Consell, els projectes amb una potència de generació inferior o igual a 10 MW tindran caràcter prioritari i es tramitaran pel procediment d’urgència, d’acord amb la Llei 39/2015, de procediment administratiu comú de les administracions públiques. Per tot això, l’aplicació al procediment de la tramitació d’urgència reduïx a la mitat els terminis establits per al procediment ordinari, excepte els relatius a la presentació de sol·licituds i recursos, segons s’indica en l’article 33 de la llei esmentada.

La documentació s’exposarà per a la consulta pública en l’adreça electrònica següent: [http://cindi.gva.es/web/energia/alacant,](http://cindi.gva.es/web/energia/alacant, ) en castellà i [http://cindi.gva.es/va/web/energia/alacant,](http://cindi.gva.es/va/web/energia/alacant, ) en valencià, en l’apartat “Informació pública”, disponibles l’endemà de la publicació.

Motiu pel qual es fa públic per al coneixement general i perquè totes les persones físiques o jurídiques que es consideren afectades en els seus drets puguen examinar la documentació relacionada en l’adreça electrònica indicada ([https://cindi.gva.es/es/web/energia/alacant),](https://cindi.gva.es/es/web/energia/alacant), ) així com dirigir al servici territorial esmentat les al·legacions que es consideren oportunes en el termini de quinze (15) dies hàbils, comptats a partir de l’endemà de la publicació d’este anunci, les quals es podran presentar via telemàtica mitjançant la seu electrònica de la Generalitat i l’enllaç següent: [https://www.gva.es/es/inicio/procedimientos?id\_proc=15467&version=amp,](https://www.gva.es/es/inicio/procedimientos?id_proc=15031&version=amp, ) o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 22 de juliol de 2024

Rosa María Aragonés Pomares

Pel Servici Territorial d'Indústria, Energia i Mines d'Alacant Per vacant, la directora territorial de la Conselleria d'Innovació, Indústria, Comerç i Turisme d'Alacant

Esta disposició conté annexos. Consulteu-ne la versió en PDF.